**OБЩИНА ЧИПРОВЦИ**

#  **ГР. ЧИПРОВЦИ ОБЛ. МОНТАНА БУЛ . “П. ПАРЧЕВИЧ” № 45**

 **тел. 09554 28-28, факс 09554 96-13 e-mail:** chiprovci@mail.bg

**З А П О В Е Д**

**№ 94**

**гр. Чипровци, 22.02.2017 г.**

 На основание чл. 44, ал. 2 от ЗМСМА, чл. 183, ал. 3 от Изборния кодекс и Решение № 4171-НС/01.02.2017 г. на ЦИК, във връзка с провеждане предизборната кампания в изборите за народни представители на 26 март 2017 г.

**Н А Р Е Ж Д А М**:

1. **Определям** местата за поставяне на агитационни материали – плакати, реклами, обръщения и други, както следва:
* Витрините на втория и третия етаж на читалище „Петър Богдан” в гр. Чипровци;
* Специалните табла за обяви в общината;
1. На всеки агитационен материал задължително да се отбелязва от чие име се издава.
2. Всеки агитационен материал да съдържа информация, че купуването и продаването на гласове е престъпление, като информацията заема не по-малко от 10 на сто от лицевата площ на агитационния материал и разположена в обособено поле.
3. За времето на предизборната кампания да се поставят само на определените в тази заповед места.
4. Агитационни материали могат да се поставят на сгради, огради и витрини само след разрешение на собственика или управителя на имота.
5. Извън времето за провеждане на предизборната кампания /от датата на насрочване на изборите – 24 януари 2017 г. до началото на предизборната кампания – 24 февруари 2017 г./ се забранява поставянето на предизборни агитационни материали.
6. **Забранявам:**
7. Унищожаването и заличаването на агитационни материали, поставени по определения в Изборния кодекс ред, до приключване на изборите.
8. Използването на агитационни материали, които застрашават живота и здравето на гражданите, частната, общинската и държавната собственост и безопасността на движението, както и материали, които накърняват добрите нрави, честта и доброто име на кандидатите.
9. Използването на агитационни материали съдържащи герба и/или знамето на Република България и/или на чужда държава, както и религиозни знаци или изображения.
10. Използването на държавния и общинския транспорт за предизборна агитация.
11. Провеждането на предизборна агитация в държавните и общински учреждения и институции.
12. Провеждането на предизборна агитация на работните места от лица на изборна длъжност в синдикалните и работодателските организации и предизборна агитация от служители на вероизповеданията. Не се счита за агитация извършването на религиозни обреди.
13. Поставянето на агитационни материали на партии, коалиции и инициативни комитети в изборните помещения, както и на разстояние, по- малко от 50 метра от вход на сградата, в която е изборното помещение, през изборния ден и до края на гласуването.
14. Предизборна агитация 24 часа преди изборния ден и в изборния ден.
15. Поставянето на агитационни материали на места, общинска собственост неупоменати в заповедта.
16. **Задължавам** партиите, коалициите от партии и инициативните комитети в срок до 7 дни след изборния ден /03 април 2017 год./ да премахнат поставените от тях агитационни материали по повод на вече приключилите избори.

 Нарушителите на настоящата заповед се санкционират за всяко едно нарушение поотделно.

 Установяването на нарушенията по заповедта, съставянето на актове, издаването и обжалването на наказателните постановления се извършва по реда на ЗАНН.

 Настоящата заповед да се сведе до знанието на РИК – Монтана, да се постави на информационните табла в общината и се обяви на интернет страницата на община Чипровци.

 Контрол по изпълнение на заповедта възлагам на заместник - кмета на община Чипровци.

 **Приканвам всички участници, ръководители на политически партии, коалиции от партии и инициативни комитети за толерантна и лоялна предизборна кампания, която да отговаря на законовите разпоредби.**

**ПЛАМЕН ПЕТКОВ /п/**

*Кмет на община Чипровци*

/РЙ